Edward Urban Kmiec

Edward Urban Kmiec født (4. juni 1936 Trenton i New Jersey i USA. død 11. juli 2020 Buffalo i delstaten New York) var en amerikansk katolsk prelat som var hjelpebiskop i Trenton (1982-1992),  biskop av Nashville (1992–2004) og av Buffalo (2004–2012).


== Liv og virke ==


=== Prest ===
Edward Urban Kmiec studerte filosofi ved St. Mary's Seminary i Baltimore og som alumne  ved Pontifical North American College så teologi ved Det pavelige universitet Gregoriana. Den 20. desember 1961 ble han ordinert til prest for bispedømmet Trenton. Fra 1962 til 1965 var han sjelesørger i Belmar i New Jersey. I 1965 ble han visekansler og personlig sekretær for biskopen. I 1982 ble han generalvikar.


=== Hjelpebiskop i Trenton ===
Pave Johannes Paul II utnevnte ham til hjelpebiskop i Trenton og titulærbiskop av Simidica den 26. august 1982. Biskopen av Trenton, John Charles Reiss, bispeviet ham 3. november samme år; medkonsekratorer var George William Ahr, emeritert biskop av Trenton, og James John Hogan, biskop av Altoona-Johnstown.


=== Biskop av Nashville ===
Han ble utnevnt til biskop av Nashville den 13. oktober 1992, og ble innsatt i embedet den 3. desember samme år. 


=== Biskop av Buffalo ===
Han ble utnevnt til biskop av Buffalo den 12. august 2004, og ble innsatt 28. oktober samme år.
I august 2009 ble det en stor mediesak at biskopen fjernet msgr Fred R. Voorhes som administrator av en menighet i South Buffalo og deretter avskjediget menighetens forretningsadministrator. Det ble betydelig strid om dette. Forretningsadministratoren hadde i forkant gått til Erie County District Attorney's Office med bekymringer om tvilsomme transaksjoner.Kmiec reduserte bispedømmets antall menigheter og sjelesorgsstasjoner fra 274 i 2005 til 170 i 2011. Det ble i samme periode stengt 25 katolske grunnskoler. Det lavere antall prestekall i bispedømmet Buffalo var en utfordring. Under biskop Kmiec ble det kun presteviet 18 prester i perioden 2004-11.Den 29. mai 2012 innvilget pave Benedikt XVI biskop Edward Urban Kmiecs aldersbetingede avskjedssøknad. Biskop Richard Malone av bispedømmet Portland i Maine ble utnevnt til hans etterfølger.Han var medlem av John Paul II Foundation, Canon Law Society of America, og medlem av US Bishops' Conference og New Jersey Regional Conference. Med polsk familiebakgrunn var han involvert i den katolske ligas religiøse bistand til Polen i Chicago, Kosciuszko Foundation, Polish Institute of Arts and Sciences of America (P.I.A.S.A.), Polish American Congress (P.A.C.) og Polish Children Heartline i Bricktown.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Pave Benedikt XIII (1649–1730) *1675
Pave Benedikt XIV (1675–1758) *1724
Pave Klemens XIII (1693–1769) *1743
Kardinal Alessandro Mattei (1744–1820) *1767
Kardinal Pietro Francesco Galleffi (1770–1837) *1819
Kardinal Giacomo Filippo Fransoni (1775–1856) *1822
Kardinal Carlo Sacconi (1808–1889) *1851
Kardinal Edward Henry Howard of Norfolk (1829–1892) *1872
Kardinal Mariano Rampolla del Tindaro (1843–1913) *1882
Kardinal Rafael Merry del Val y Zulueta (1865–1930) *1900
Kardinal Giovanni Vincenzo Bonzano (1867–1927) *1912
Erkebiskop Thomas Joseph Walsh  (1873-1952) *1918
Bishop George William Ahr  (1904-1993)  *1950
Bishop John Charles Reiss  (1922-2012) *1967
Biskop Edward Urban Kmiec (1936–2020) *2000


== Referanser ==